Sami Toiviainen

Sami Toiviainen (s. 2. marraskuuta 1974 Kuusankoskihttp://www.tampereenviikko.fi/teksti/pyrinnossa-ei-vain-loikoilla-6.24.74845.03d0c912d4 ) on suomalainen koripallojoukkue Vilpas Vikingsin toiminnanjohtaja.

Toiviainen on valittu kahdesti Korisliigan vuoden valmentajaksi: vuonna 2009 hän valmensi Namika Lahden Suomen mestariksi ja vuonna 2013 hän johdatti KTP:n SM-hopealle. Tampereen Pyrinnön päävalmentajana Toiviainen saavutti Suomen cupin hopeaa vuonna 2019. Toiviainen on valmentanut myös Suomen nuorisomaajoukkueissa. Kaudella 2021–2022 Toiviainen valmensi salolaista Vilpas Vikingsia.

 Ura 

Pelaajaurallaan Toiviainen voitti 22-vuotiaiden Suomen mestaruuden. Tämän jälkeen hän työskenteli Namika Lahden organisaatiossa, jossa hän valmensi seuran juniorijoukkueita. Kaudella 2007–2008 hän valmensi ensimmäistä kertaa urallaan Korisliigassa päävalmentajana, sillä hänet nostettiin Namika Lahden päävalmentajaksi. Seuraavalla kaudella Lahti voitti Suomen mestaruuden, ja Toiviainen valittiin Korisliigan vuoden valmentajaksi.

Toiviainen valmensi Lahtea kauden 2010–2011 loppuun asti, jolloin hän siirtyi KTP-Basketin organisaatioon valmentamaan seuran juniorijoukkueita. Joulukuussa 2011 KTP antoi päävalmentaja Lars Ekströmille potkut, jolloin Toiviainen siirtyi joukkueen päävalmentajaksi. Kaudella 2012–2013 hän valmensi KTP:n SM-hopealle ja kauden päätteeksi hänet valittiin jo toista kertaa urallaan Korisliigan vuoden valmentajaksi. Maaliskuussa 2014 Toiviainen ilmoitti jättävänsä KTP:n kauden 2013–2014 jälkeen. Toukokuussa 2014 julkistettiin Toiviaisen siirtyvän Kauhajoen Karhun päävalmentajaksi kolmivuotisella sopimuksella. Helmikuussa 2016 Toiviainen saavutti historian 12. valmentajana 400 miesten pääsarjaottelun rajan.http://www.suomikoris.com/2016/02/05/karhu-luotsi-ylitti-komean-rajapyykin/

Toukokuussa 2017 Toiviainen siirtyi Tampereen Pyrinnön päävalmentajaksi yksivuotisella sopimuksella johon sisältyi kahden lisävuoden optio. Apuvalmentajakseen hän sai Ilpo Rantasen. Miesten edustusjoukkueen lisäksi Toiviainen toimii Pyrinnön akatemiavalmennuksessa.http://pyrinto.fi/sami-toiviainen-pyrinnon-paavalmentajaksi/ https://www.aamulehti.fi/urheilu/pyrinnon-koripallomiehille-odotettu-paavalmentaja-kiva-paasta-oikeaan-kaupunkiin-200121000/ http://www.basket.fi/uutiset/kaikki_uutiset/?x122462=47939418

Kaudelle 2018–2019 Toiviainen halusi monipuolistaa Pyrinnön pelaamista, ja seura ei hankkinut perinteisen sentterityypin pelaajaa. Lisäksi joukkuetta vahvistettiin menestystä saavuttaneilla kokeneilla pelaajilla.https://www.aamulehti.fi/a/5d7e1b59-d61f-4e09-929c-c49c4882538c https://pyrinto.fi/ray-nixon-tuomaan-kokoa-ja-kokemusta-etukentalle/  Pyrintö eteni Suomen cupissa loppuotteluun jonka hävisi Salon Vilppaallehttps://www.basket.fi/basket/sarjat/ottelu/?game_id=4477335&season_id=106519&league_id=15.

Helmikuussa 2020 Pyrinnön seurajohto tiedotti Toiviaisen siirtyvän pois päävalmentajan toimestaan kauden päättyessä.AL: Pyrinnön päävalmentaja jättää paikkansa kauden jälkeen Kausi keskeytyi lopulta koronaviruspandemian vuoksi Pyrinnön sijoituttua runkosarjassa viidenneksi.

Toiviainen siirtyi kaudelle 2020-2021 päävalmentajaksi Salon Vilppaaseen kaksivuotisella sopimuksella. Vilpas Vikings on Toiviaisen päävalmentajauran viides Korisliigaseura.Vilpas siirtyy Toiviaisen aikaan Kesäkuussa 2022 Toiviainen siirtyi Vilppaan toiminnanjohtajaksi.Jussi Savolainen Vilppaan päävalmentajaksi, Sami Toiviaisesta seuran uusi toiminnanjohtaja

 Saavutukset 
 Korisliigan vuoden valmentaja 2009 ja 2013
 Suomen mestaruus 2009, 2021
 SM-hopeaa 2013, 2022
 Suomen cupin hopeaa 2019

 Yksityiselämä 

Toiviainen syntyi Kuusankoskella vuonna 1974. Hän muutti opiskelujen vuoksi Lahteen vuonna 1996, ja juniorien valmentamisen hän aloitti vuonna 1997. Tampereella asuva Toiviainen tapasi myös koripallojunioreita valmentaneen avovaimonsa Lahden-aikanaan, ja pariskunnalla on kaksi tytärtä.

 Lähteet 

Luokka:Suomalaiset koripallovalmentajat
Luokka:Vuonna 1974 syntyneet
Luokka:Elävät henkilöt